section_heading: Životopis
paragraph_text: Rođen je 1965. na području Puntlanda, u sjeveroistočnoj Somaliji. Nakon stjecanja osnovnog i srednjoškolskog obrazovanja, upisuje Mogadiško sveučilište, gdje je 1984. diplomirao ekonomiju. Potom odlazi u Sjedinjene Države, gdje dobiva američko državljanstvo. Na Sveučilištu Vanderbilt u Nashvilleu 1988. postaje magistar ekonomije. Visoko obrazovanje nastavlja kao stipendist na Harvardskom sveučilištu, gdje 1999. dobiva certifikat Međunarodnog poreznog programa Pravnog fakulteta. Proučava porez na dodanu vrijednost, poreznu administraciju, porezne zakone i poreznu analitiku.